**Simon Gregorčič: Soči**

Krasna si, bistra hči planin,   
Brdka v prirodni si lepoti,  
ko ti prozornih globočin  
nevihte temne srd ne moti —  
krasna si, hči planin!

Tvoj tek je živ in je legak  
ko hod deklet s planine;  
in jasna si ko gorski zrak  
in glasna si, kot spev krepak  
planinske je mladine —  
krasna si, hči planin!

Rad gledam ti v valove bodre,  
valove te zelenomodre:  
temna zelen planinskih trav  
in vedra višnjevost višav  
lepo se v njih je zlila;  
na rosah sinjega neba,  
na rosah zelenih gora  
lepoto to si pila —  
krasna si, hči planin!

Ti meni si predraga znanka!  
Ko z gorskih prišumiš dobrav,  
od doma se mi zdiš poslanka,  
nesoča mnog mi ljub pozdrav —  
Bog sprimi te tu sred planjav!…  
Kako glasno, ljubo šumljaš,  
kako čvrsto, krepko skakljaš,  
ko sred gora še pot imaš!

A ko pridereš na ravnine,  
zakaj te živa radost mine?  
Kaj trudno lezeš in počasi,  
zakaj so tožni tvoji glasi?  
Težko se ločiš od hribov,  
zibelke tvojega valovja?

Mar veš, da tečeš tik grobov,  
grobov slovenskega domovja?  
Obojno bol pač tu trpiš,  
V tej boli tožna in počasna,  
ogromna solza se mi zdiš,  
a še kot solza – krasna!

Krasna si, bistra hči planin,  
Brdka v prirodni si lepoti,  
ko ti prozornih globočin  
nevihte divje srd ne moti!

Pa oh, siroti tebi žuga  
vihar grozán, vihar strašán;  
prihrumel z gorkega bo juga,  
divjal čez plodno bo ravan,  
ki tvoja jo napaja struga —  
gorjé, da daleč ni ta dan!

Nad tabo jasen bo obok,  
krog tebe pa svinčena toča  
in dež krvav in solz potok  
in blisk in grom — oh, bitva vroča!  
Tod sekla bridka bodo jekla,  
in ti mi boš krvava tekla:  
kri naša te pojila bo,  
sovražna te kalila bo!

Takrat se spomni, bistra Soča,  
kar gorko ti srce naroča:  
Kar bode shranjenih voda  
v oblakih tvojega neba,  
kar vode v tvojih bo planinah,  
kar bode v cvetnih je ravninah,  
tačas pridrvi vse na dan,  
narasti, vzkipi v tok strašán!

Ne stiskaj v meje se bregov,  
srdita čez branove stopi,  
ter tujce, zemlje lačne, vtopi  
Na dno razpenjenih valov!

**TOKRAT BOŠ INTERPRETIRAL(-A) PESEM Z VIDIKA PESNIKOVEGA SLOGA OZ. STILA PISANJA.**

1. merjenje glasov v verzih: ritem/metrum

1. VERZ (stih) = vrstica v kitici
2. STOPICA = osnovna metrična enota verza, ki je sestavljena po metrični shemi. Sestavljena je iz poudarjenih (\_\_) in nepoudarjenih zlogov (U). So dvo- ali trizložne.

Določi stopico v pravih dveh verzih pesmi:

Krasnà si bistra hči planin

brdká v prirodni si lepoti,

Dobili smo dvozložno stopico (U\_), ki jo imenujemo JAMB.

2. ponavljanje posameznih podobnih ali enakih glasov oz. skupin glasov (glasovne figure)

1. POLNI STIK ali RIMA je ujemanje glasov od zadnjega naglašenega zloga naprej. Poznamo več vrst rim; npr. zaporedno (a a b b); prestopno ( a b a b); oklepajočo (a b b a).

Določi, katero rimo je Gregorčič uporabil v prvih štirih verzih, odgovor napiši na črto: \_\_\_\_\_\_\_\_\_\_\_\_\_\_\_\_\_\_\_

Krasna si bistra hči planin,\_\_

brdka v prirodni si lepoti,\_\_

ko ti v prozornih globočin\_\_

nevihte temne srd ne moti,\_\_

1. ALITERACIJA ( = SOGLASNIŠKI STIK) = ponavljanje istega soglasnika na začetku dveh ali več zaporednih besed

vedra višnjevost višav

Napiši nekaj besed, kjer se pojavlja aliteracija (na primer: Zmago zmeraj zmanjka na zmenku).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. vrste ponavljanj besed ali njihovih skupin:

1. podvojitev ali geminacija je ponavljanje iste besede ali besedne skupine v istem verzu.

\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. anafora je ponavljanje besed ali besednih zvez na začetku zaporednih verzov ali stavkov:

\_\_\_\_\_\_\_\_

\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. epiforaje ponavljanje istih besed ali besednih zvez na koncu verza:

\_\_\_\_\_\_

\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pripev ali refren imenujemo ponavljanje besed ali besednih zvez na koncu raznih verzov ali kitic – je neke vrste odmev. Ponavadi izraža glavno misel. (Pomisli na ljudske pesmi ali sodobne popevke!)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. V pesmi poišči naslednje elemente besednega sloga:

1. metafora pomeni rabo besede v prenesenem pomenu. Metafora kakor most poveže dve pomensko oddaljeni besedi, potem ko ugotovimo njuno skupno lastnost. (npr. Maslo je rjuha od kruha; Zvezde v očeh…)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. primera ali komparacija je najpreprostejša oblika metafore. Največkrat jo prepoznamo z vezniki ko, kot, kakor.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. poosebitev ali personifikacija - mrtve stvari ali abstraktni pojmi nenadoma oživijo (pripišejo se jim človeške

lastnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. okrasni pridevek (epiteton – pridevniška metafora) je v bistvu prilastek, ki slikovito pokaže na bistveno lastnost kakega premeta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pretiravanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. retorično vprašanje (pesnika postavi vprašanje, a nanj ne odgovori)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_